My Afskeidswoorde Aan My "dier"-baarste – hier "blok" ek!
My Afskeidswoorde Aan My "dier"-baarste
Vandag mis ek jou alweer!
Bye bye Gaby love, bye bye sweet caress, hello emptiness
Soos 'n verskietende ster is dit verby. Jy was my skaduwee vanaf dag een af. Hoe sal ek ooit weer my oggend as normaal kan begin, vir 13 jaar was jy die eerste een om my more te sê! Saam het ons toebies gemaak en elke dan en wan het jy my of gestamp om te sê waar is my deel vd die werk, of met jou groot bruin oë het jy my die kyk gegee wat met my hart gepraat het en ek het jou jou stukkie kaas laat val nie per ongeluk nie, maar aspris, want niks het mooier met my hart gepraat as jou bruin ogies!
Daarna, net soos dit met 'n getroue vriend is, het jy my ingewag vir ure lank, al stertswaaiend het jy my gegroet en gewag vir die vlg avontuur vir wat die res van die dag dalk mog inhou, of die vlg ete wat voorberei moet word. Met krummels wat nie heel toevallig grond toe val nie maar doelgerig, omdat jou oë weereens met my hart gepraat het.
Ek gaan jou mis en ek weet niks op hierdie aarde sal ooit jou plek in my hart inneem nie.
Sê groete aan diegene wat jou vooruitgegaan het en sê asb vir hulle jy was die beste honde kind ooit en ek weet jy was enig aan jou soort.
Dankie vir al die geluk wat jy gebring het dankie dat ek soveel veilige prate kon praat, sonder oordeel, net met 'n asem wat liefde gegee het, onvoorwaardelik, opreg en reiner as die reinste rein.
En ja, ek besef met jou weggaan is daar ook weereens 'n bietjie pienk wat weg is uit my hemelruim en word my gryser weereens net nog 'n bietjie groter in hierdie plek wat ons mense "die lewe" noem.
Bye bye Gaby
Bye bye Gabylove, bye bye sweet caress, hello emptiness
Bye bye my love goodby-eye….
(My liefste bok, dankie dat jy midde in jou eie hartseer ons troeteldier verlos het van haar lyding. Dankie dat ons saam kan huil oor hierdie groot verlies wat dalk vir 'n ander mag voorkom as as irrasioneel)
2 thoughts on "My Afskeidswoorde Aan My "dier"-baarste"
Oktober 29, 2016 at 10:20 vm
Aaah Elannè, so ñ verlies bly mens maar by. Ek kyk haar foto so, en kan glo dat daai gesiggie innig deel was van jul lewens.♥